**Merkin nimi:** CampusOnline-osaaja

**Kuvaus:** CampusOnline-osaaja osaa suunnitella ja toteuttaa eAMK-hankkeen laatukriteerien mukaisen verkkototeutuksen. Hänen verkkototeutuksensa on ollut osa Suomen ammattikorkeakoulujen yhteistä CampusOnline-verkko-opintotarjontaa ja toteutukselle on osallistunut opiskelijoita eri korkeakouluista. Tämä merkki on osa eAMK-hankkeen merkkiperhettä.

**Avainsanat:** CampusOnline, eAMK, guidance, laatu, online, pedagogy, quality, teaching, verkko-ohjaus, verkko-opetus, verkkopedagogiikka

**Kriteerit:**

CampusOnline-osaaja:

* osaa huomioida käyttäjät ja heidän tarpeensa suunnittelussa, tuotantovaiheessa sekä toteutuksen aikana
* osaa määritellä osaamistavoitteet osaamisperustaisesti, työelämälähtöisesti sekä geneerisiä taitoja kehittäen
* osaa laatia osaamistavoitteiden saavuttamista edistäviä, työelämäläheisiä ja yksilölliset tarpeet huomioivia oppimistehtäviä sekä käyttää työtapoja, jotka tukevat yhteisöllistä tiedonrakentelua ja osaamisen jakamista
* osaa valita ja laatia sisältöjä ja aineistoja, jotka tukevat osaamistavoitteiden saavuttamista
* osaa merkitä lähdeviitteet sekä toimia käyttöoikeuksien mukaisesti
* osaa valita digityövälineet, jotka tukevat oppimista ja osaamistavoitteita
* osaa suunnitella ja toteuttaa verkko-ohjauksen & palautteen, jota on saatavilla oikea-aikaisesti koko opintojakson ajan
* osaa suunnitella vuorovaikutuksen, joka tukee osaamistavoitteiden saavuttamista
* osaa suunnitella ja toteuttaa arvioinnin, joka on läpinäkyvää, jatkuvaa, monipuolista ja reflektio-osaamista kehittävää
* osaa suunnitella ja toteuttaa verkkototeutuksen, joka on selkeä, käytettävä ja tietoturvallinen
* osaa suunnitella ja toteuttaa verkkototeutuksen tukipalvelut
* osaa kehittää verkkototeutustaan erilaisia palautteita ja itsearviointia hyödyntäen.

[Tutustu CampusOnline-portaaliin](<http://campusonline.fi/>)

**Osoita CampusOnline-osaamisesi!**

Suunnittele verkkototeutus eAMK-laatukriteerien mukaisesti, tarjoa sen CampusOnline-verkko-opintoportaalissa, toteuta verkkototeutus laatukriteereitä soveltaen, kerää palaute, vertaisarviointi ja arvioi oma toteutuksesi sekä tarvittavat kehittämistoimenpiteet.

Toteutuksen nimi:

Vastaa kohtiin 1-5 tai vaihtoehtoisesti kohtaan 6. Pyri näyttämään vastauksillasi kuinka toteutuksesi on suunniteltu, rakennettu, toteutettu käytännössä ja kuinka kehität sitä saadun palautteen perusteella.

1. Toteutuksen itsearviointi sekä vertaisarviointi suhteessa eAMK-verkkototeutuksen laatukriteerihin:
2. Linkki toteutussuunnitelmaan:
3. Linkki videoon, jossa esittelet toteutuksen pedagogisia ratkaisuja:
4. Toteuttamasi CampusOnline-tarjonnassa olleen opintojakson opiskelijapalautekooste:
5. Pohdinta kehittämistavoitteista ja jatkotoimenpiteistä:
6. Vaihtoehto 1-5 kohdille: Linkki dokumenttiin /sivustoon /blogiin /videoon tms. jossa kuvaat 1-5 kohtien sisällöt yhtenä kokonaisuutena:

Jos valitset tämän vaihtoehdon, huolehdi että esityksesi on kattava ja visuaalinen (käytä kuvia tai videoita). Liitä mukaan todisteita mm. toiminnasta, pedagogiikasta sekä omasta osaamisestasi.

**Ohjeet myöntäjille:**

Myöntäjät (2) eri ammattikorkeakoulusta kuin hakemus. Kirjoita Lisäys kriteerisivuun-kenttään, minkä opintojakson perusteella merkki on myönnetty, esim. "Tämä merkki on myönnetty Taidehistoria kevät 2019 -opintojaksototeutuksen perusteella".

**Hakemuksen hyväksymisviesti:**

Otsikko: CampusOnline-osaajamerkki

Viestin sisältö: Onneksi olkoon, sinulle on myönnetty eAMK-hankkeen CampusOnline-osaajamerkki.

Painikkeen teksti: Vastaanota CampusOnline-osaajamerkki

Viestin alaosa: Tämä merkki on open badge -osaamismerkki. Voit tallentaa sen Open Badge Passportiin https://openbadgepassport.com/ tai Mozilla Backpackiin https://backpack.openbadges.org. Osaamismerkkejä voit julkaista mm. portfoliosovelluksissa ja LinkedIn-palvelussa.

Parhain terveisin,

CampusOnline-osaajamerkin arviointiryhmä